da vi da de en en de de da da da da da da id en de da nl da da da da da da da en da en en en da en en da en en en pl nb de en en et ceb en en en da da nb da da da da da en sv en en sv nb da de en fr da da en da da en fi da da da de nl da en
H1: Herlev kørt over i Sundby - Hafnia Floorball Club
Kirk - 9. oktober 2016
Hafnia startede opgøret som lyn og torden og så sig aldrig tilbage, og da det hele var slut viste måltavlen hele 15-4!
Hjemmeholdet bar tempoet fra tirsdagens pokalkamp mod elitemodstand med sig til kampen mod Herlev, og det var for meget for de gulblusede, der straks kom bagud i kampens først skift og efter 3 min. var nede med 3-0!
Herlev havde for kun en måneds tid siden rimelig succes med at møde Hafnia med et meget defensivt udgangspunkt, men denne søndag havde de intet held med at forsøge at parkere bussen foran mål. Til det var amagerkanerne alt for giftige, ligesom der var en sjælden set tålmodighed i opspillet, der afstedkom lange, lange angreb, der først blev afsluttet på det helt rigtige tidspunkt.
Begge dagens kæder fungerede for så vidt til UG, men kampens store spiller, Bølle-Bob, påkaldte sig alligevel klart mest opmærksomhed og fik 2. kæden til at stråle i store perioder af kampen. Hafnias topscorer var således involveret i samtlige 12 mål, som kæden satte på tavlen, og det kan blive svært at splitte trioen med Werdelin og Hvims ad igen foreløbigt med dagens indsats, om end det til tider var på en lidt billig baggrund.
Eneste malurt i bægeret i dag var kampens 2. halvdel. Hafnia førte 11-0 halvvejs og 4-4 i de sidste 30 minutter mod en klart underlegen modstander er ikke just imponerende. Især 1. kæden så ud til at savne løsninger sent i kampen, men omvendt er det ikke unaturligt at slække lidt på tempoet, når kampen for længst er afgjort.
Frede og Hvims kunne også notere sig hattricks i storsejren, men Bølle-Bob napper altså æren som kampens spiller for 3. kamp i streg.
Med dagens sejr topper Hafnia 1. division, hvilken position kan blive cementeret i næste søndags topopgør mod Vanløse, der imidlertid forventes at være det måske bedste mandskab i divisionen efter sidste sæsons nedrykning fra elitedivisionen.
Hafnia FC – Herlev FC 15-4 (6-0, 6-3, 3-1)
1. 00:26 1-0 Frederik Trier Møller (Mads Mortensen)
1. 01:22 2-0 Rasmus Enevoldsen (Thomas Hvims)
1. 03:11 3-0 Michael Werdelin (Rasmus Enevoldsen)
1. 07:06 4-0 Michael Werdelin (Rasmus Enevoldsen)
1. 15:14 5-0 Frederik Trier Møller (Peter Steen Jensen)
1. 18:02 6-0 Thomas Hvims (Rasmus Enevoldsen)
2. 00:51 7-0 Rasmus Enevoldsen (Thomas Hvims)
2. 01:13 8-0 Frederik Trier Møller (Peter Steen Jensen)
2. 02:06 9-0 Rasmus Enevoldsen (Thomas Hvims)
2. 03:40 10-0 Rasmus Enevoldsen (Michael Werdelin)
2. 05:22 11-0 Rasmus Enevoldsen (Lars Neubert)
2. 10:33 11-1 Lasse Langelund (uass.)
2. 11:23 11-2 Nicklas Lønstrup (Lasse Langelund)
2. 18:29 11-3 Lasse Langelund (Michael Thomsen)
2. 19:46 12-3 Thomas Hvims (Rasmus Enevoldsen)
3. 07:24 13-3 Rasmus Enevoldsen (Christian Mostrup)
3. 10:20 U2 Thomas Hvims, Hafnia
3. 11:21 13-4 Jonas K. Rasmussen (Lasse Langelund) PP
3. 11:58 14-4 Rasmus Enevoldsen (Thomas Hvims)
3. 17:42 15-4 Thomas Hvims (Rasmus Enevoldsen)
Rasmus Enevoldsen (foran en stærkt spillende Michael Werdelin, men 7+5 er svært at slå…)
OPDATERET STATISTIK: Sæsonen 2016/17
Stilling, 1. div. øst
Første træning er tirsdag d. 9. august i Sundby Hallen – Hal 3.
Vi glæder os til at se jer.
Træningstider for sæsonen 22/23:
16.30-18.00: U11 & Øvrig Ungdom
Sæsonafslutning torsdag d. 9. juni
Forpersonens første år – et kig mod næste sæson
Træningstider frem mod sommerferien
Dame 1 (102) Dame 2 (54) Herre 1 (243) Herre 2 (40) Herre 3 (17) Klubben (103) Ungdom (12)
@2022 Hafnia Floorball Club